PRANEŠIMAS ŽINIASKLAIDAI  
2025 m. liepos 2 d.

**Krepšinis įkaitino ne tik emocijas, bet ir kortelių skaitytuvus: vilniečiai per LKL finalus išleido daugiau nei kauniečiai**

**Lietuvos krepšinio lygos (LKL) finalų serija ne tik subūrė pilnas arenas, bet ir paskatino žiūrovus dažniau išsitraukti bankines korteles. Remiantis „Luminor“ banko išmaniųjų kortelių skaitytuvų duomenimis, išlaidos LKL finalų metu augo su kiekvienomis rungtynėmis, o vilniečių pirkimo įpročiai gerokai pranoko kauniečių. Išsamiau statistiką komentuoja Justas Daujotas, „Luminor“ banko elektroninės prekybos skyriaus vadovas.**

Lyginant pirmąsias ir penktąsias serijos rungtynes Kaune, atsiskaitymų vertė padidėjo apie 47,4 proc. Vilniuje šis augimas tarp antrųjų ir ketvirtųjų rungtynių siekė 32,8 proc. Aktyviausia atsiskaitymų diena buvo ketvirtasis serijos mačas birželio 19 d. Vilniaus „Twinsbet“ arenoje. Jų metu išlaidos, lyginant pirmas rungtynes Kaune, pranoko net 128 proc.

„Pastebime aiškią tendenciją – krepšinio renginių metu žmonės išleidžia daugiau, o didėjant įtampai LKL finalų metu augo tiek atsiskaitymų skaičius, tiek jų suma“, – sako J. Daujotas.

Pasak eksperto, tiek Vilniuje, tiek Kaune vidutinė vieno atsiskaitymo suma buvo labai panaši, apie 10–20 eurų. Tai rodo, kad augimas susijęs ne su vienkartinėmis didelėmis išlaidomis, o su dažnesniais pirkiniais, nuo gėrimų ar užkandžių iki atributikos.

**Vilnius – dosnesnių sirgalių miestas**

Įdomus skirtumas tarp miestų atsiskleidė analizuojant bendrai išleidžiamas sumas. Pavyzdžiui, per vienas rungtynes arenoje vilniečiai išleido vidutiniškai 69,4 proc. daugiau nei sirgaliai Kaune. Tai reikšmingas atotrūkis, atsižvelgiant į tai, kad Kauno arena talpina daugiau sirgalių, o vidutinė vieno atsiskaitymo suma abiejose arenose buvo labai panaši.

„Renginių metu už paslaugas mokama dažniau, o atsiskaitymo kortelėmis patogumas skatina ir spontaniškus pirkimus. Be to, didesnis vilniečių išlaidavimas gali būti susijęs ir su žmonių perkamosios galios bei vartojimo įpročių skirtumais. Tai rodo ir išmaniųjų POS terminalų duomenys, kurie padeda geriau suprasti tiek vartotojų elgseną, tiek renginių poveikį vietos ekonomikai“, – pažymi Justas Daujotas.

*Analizuoti duomenys yra iš „Luminor“ banko įdiegtų išmaniųjų POS kasos terminalų, fiksuoti LKL finalų rungtynių metu: birželio 12 d., 17 d. ir 21 d. „Žalgirio“ arenoje bei birželio 14 d. ir 19 d. „Twinsbet“ arenoje.*

**Apie „Luminor“:**

„Luminor“ yra pirmaujantis nepriklausomas bankas Baltijos šalyse ir trečias pagal dydį finansinių paslaugų tiekėjas regione. Mes aptarnaujame asmenų, šeimų ir verslo finansinius poreikius. „Luminor“ siekia gerinti savo klientų ir namų rinkų finansinę sveikatą bei skatinti jų augimą. Daugiau informacijos rasite [čia](https://luminor.ee/investors#financial-calendar).

**Daugiau informacijos:**

Birutė Eimontaitė

„Luminor“ komunikacijos vadovė

Tel.: +370 684 28342

El. p.: [birute.eimontaite@luminorgroup.com](mailto:birute.eimontaite@luminorgroup.com)